**Ochelari roz postum**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine de-a baba-oarba

cu destinul meu se joacă

pârjolind cu lacrimi iarba

cărui foc semăn la moacă

Cu destinul meu se joacă

cel urât ori cel frumos

cine-mi pune stele-n troacă

firmamentul preș pe jos

Cel urât ori cel frumos

pârjolind cu lacrimi iarba

ochii mei sunt sus ori jos

cine de-a baba-oarba

Cu destinul meu se joacă

lăsându-mi moartea săracă

Costel Zăgan, CEZEISME, 2008